Karcag Városi Önkormányzat Képviselő-testületének 15/2016. (VI.24.) önkormányzati rendelete

az építészeti örökség és a táji-természeti értékek helyi védelméről

*a Karcag Városi Önkormányzat Képviselő-testületének 9/2018. (III. 29.) rendelettel és a Karcag Városi Önkormányzat Képviselő-testületének 16/2019. (VI.28.) önkormányzati rendelettel módosított szöveg*

A Karcag Városi Önkormányzat Képviselő-testülete az Alaptörvény 32. cikk (1) bekezdés a) pontjában, az épített környezet alakításáról és védelméről szóló 1997. évi LXXVIII. törvény 57. § (3) bekezdésében és 62. § (6) bekezdés 1. pontjában, valamint az építészeti örökség helyi védelmének szakmai szabályairól szóló 66/1999. (VIII.13.) FVM rendelet 4. §-ban foglalt jogkörében eljárva, a Magyarország helyi önkormányzatairól szóló 2011. évi CLXXXIX. törvény 13. §. (1) bekezdés 7. pontjában meghatározott feladatkörében eljárva a következő rendeletet alkotja:

A rendelet hatálya

**1. §** [[1]](#footnote-1)

2. § [[2]](#footnote-2)A rendelet célja a településképi, helytörténeti vagy egyéb értéket hordozó táji-természeti elemek védelme, továbbá fasorok esetén a hiányzó egyedek pótlása, megőrzése, tervszerű fenntartása.

3. § [[3]](#footnote-3)E rendelet alkalmazásában helyi védelemnek a helyi táji-természeti védelem minősül.

Értékvédelem fajtái

**4. §** [[4]](#footnote-4)

**5. §** (1) A helyi táji- természeti védelem a Város közigazgatási területének egészére vagy összefüggő részére, valamint egyes objektumokra terjedhet ki.

(2) A területi jellegű védelem típusai (övezetek):

- T1 típus: helyi természetvédelmi területen fenn kell tartani az arra jellemző növény– és állatvilágot, ökoszisztémát, jellegzetes domborzati elemeket.

– T2 típus: helyi tájvédelmi területen fenn kell tartani a domborzati jellegzetességeket.

(3) Az egyedi jellegű védelem típusai:

– T3 típus: helyi természeti érték,

– T4 típus: helyi tájérték.

(4) A helyi táji-természeti védelem alá vont érékeket a 2. számú melléklet tartalmazza.

Általános rendelkezések

6. § (1)[[5]](#footnote-5) A helyi védelem alá helyezést bárki írásban a Polgármesternél, vagy az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvényben (továbbiakban: Eüsztv.) meghatározott elektronikus úton kezdeményezheti.

(2) A kezdeményezésnek tartalmaznia kell:

* a) a kezdeményező nevét/megnevezését
* b) a védendő érték megnevezését, szükség esetén körülhatárolását
* c) a pontos hely megjelölését, 1:1000 helyszínrajzát
* d) a védendő érték rövid dokumentálását
* e) fotódokumentációt
* f) a kezdeményezés rövid szakmai indokolását
* g) értékvizsgálati dokumentációt

(3) A helyi védelem alá helyezésről szóló javaslatot meg kell küldeni:

a) a tulajdonosnak (amennyiben nem azonos a kezdeményezővel)

b) főépítésznek

c) amennyiben utat vagy közműlétesítményt érint, azok tulajdonosának vagy kezelőjének

(4) A táji- természeti védelem alá vonás esetén a vonatkozó hatályos jogszabályok alapján le kell folytatni az előzetes véleményezést, egyeztetést az illetékes szakhatóságokkal.

(5) A helyi védelem alá helyezésről az elkészített értékvizsgálat és a Polgármester javaslata alapján a Képviselő-testület dönt.

**7. §** (1) [[6]](#footnote-6) A helyi védelem megszüntetésére vonatkozó kezdeményezést, amely tartalmazza legalább a természeti érték leírását, megnevezését, helyszínrajzát, (állapotrögzítő dokumentáció), a megszüntetés részletes indokát a Polgármesterhez írásban vagy az Eüsztv.-ben meghatározott elektronikus úton lehet benyújtani.

(2) A helyi védelem megszüntetését a tulajdonos, vagy a Képviselő-testület tagja kezdeményezheti.

(3) A helyi védelem megszüntetésére vonatkozó javaslatot meg kell küldeni:

a) a tulajdonosnak (amennyiben nem azonos a kezdeményezővel)

b) főépítésznek

c) amennyiben utat vagy közműlétesítményt érint, azok tulajdonosának vagy kezelőjének

(4) A védettség megszüntetéséről a főépítész szakvéleménye alapján lehet dönteni.

**8. §** A településfejlesztés során a településrendezési terv(ek) elkészítésekor a helyi védelem követelményeit az épített környezet egészének alakítása és védelme, a műemlékvédelem és az arányos városfejlesztés érdekében e rendelet célkitűzésével összhangban kell érvényesíteni.

**9. §** [[7]](#footnote-7)

**10. §**[[8]](#footnote-8)

**11. §**[[9]](#footnote-9)

12. §[[10]](#footnote-10)

13. §[[11]](#footnote-11)

14. §[[12]](#footnote-12)

15. §[[13]](#footnote-13) A helyi védelem alá helyezés, illetve annak megszüntetése tényét az ingatlan nyilvántartásba be kell jegyeztetni. A bejegyzés esetleges elmaradása a védettség hatályát nem érinti.

16. § A védett természeti értékek védelme érdekében végzendő munkálatok, melyet a tulajdonosnak kell elvégeznie:

a) a fellépő növényi és állati kártevők elleni megelőző védelem biztosítása

b) száraz ágrészek gondos időbeni eltávolítása, fasebkezelés

c) meglévő növőtér- és lombkoronának megfelelő terület- állandó gyommentességének biztosítása

d) a védett természeti értékek termőterülete védőövezetnek tekintendő. A védőövezet a törzs és a lombkorona széle által meghatározott terület függőleges vetülete körben 2 méterrel megnövelve, a védőövezet cserjékre is vonatkozik

e) a védőövezeten belül a talajt tilos burkolattal ellátni, amennyiben a védőövezeten belül már létezik burkolat, a védőövezet annak felújításakor kerül betartásra

f) a védett fasorban lévő faegyed szükségessé vált kivágása után a pótlást a következő ültetési időszakban kell elvégezni a fasorral azonos fajú egyeddel

Nyilvántartás

**17. §** [[14]](#footnote-14)

Fenntartás

**18. §** (1)[[15]](#footnote-15) A helyi védelem alatt álló értéknek a védelem céljának megfelelő folyamatos karbantartásáról, rendeltetésének megfelelő használatáról, illetve állagmegóvásáról a tulajdonos köteles gondoskodni.

(2) A tulajdonos kötelezettsége kiterjed a védelem alá helyezett érték minden alkotó elemére és részletére, függetlenül attól, hogy azok a rendeltetésszerű használathoz szükségesek-e, vagy sem.

(3) A használat és a fenntartás a helyi védelem alá helyezett érték anyagi és eszmei értékét nem veszélyeztetheti.

**19.§** (1) A helyi védettség alá tartozó értékek fenntartása, felújítása, ápolása fontos ügy, ezért a nem önkormányzati tulajdonú védett értékek költségeihez az önkormányzat éves költségvetésében pénzügyi alapot különíthet el, és az alapból támogatás igényelhető a védett értékkel kapcsolatos költségek támogatására.

(2) A támogatás elnyeréséhez kérelmet kell benyújtani, a kérelemnek az alábbiakat kell tartalmaznia:

a) a kérelmező adatait (név, cím, elérhetőség),

b) a védett érték azonosító adatait (nyilvántartás alapján),

c) a tervezett beavatkozás leírását, tervét,

d) a tervezett beavatkozás költségkalkulációját (épület, építmény estén költségvetést),

e) kért támogatás mértékét, összegét.

(3) A kérelmeket legkésőbb évente március 25.-ig kell benyújtani a Polgármesterhez.

(4) A támogatások odaítéléséről a Pénzügyi, Fejlesztési és Mezőgazdasági Bizottság javaslata alapján a Képviselő-testület dönt minden év május 1.-ig.

Záró rendelkezések

**20. §** E rendelet a kihirdetést követő napon lép hatályba, ezzel egyidejűleg hatályát veszti Karcag Városi Önkormányzat Képviselő- testületének a környezet, valamint a táji-természeti és művi értékek helyi védelméről szóló 37/2001. (X.26.) önkormányzati rendelet és az azt módosító 10/2006. (III.1.), 21/2006. (VIII.12.), 20/2007. (IV.27.), 22/2007. (VI.01.), 13/2010. (X.01.), 25/2011. (IX.30.), 26/20011. (X.19.) valamint a 7/2013. (II.28.) rendeletek.

K a r c a g, 2016. június 7.

K. m. f.

|  |  |
| --- | --- |
| **Dobos László s. k.** | **Rózsa Sándor s. k.** |
| polgármester | jegyző |

Egységes szerkezetbe foglalás hiteléül:

Karcag, 2019. július 02.

**(:Rózsa Sándor:)**

jegyző

*1***. számú melléklet a 15/2016. (VI.24.) önkormányzati rendelethez** [[16]](#footnote-16)

**2. számú melléklet a 15/2016. (VI.24.) önkormányzati rendelethez**

(1) T1 típusú védelem (helyi természetvédelmi terület) alá esik az alábbi terület:

|  |  |  |
| --- | --- | --- |
| Sorszám | A létesítmény megnevezése | helyrajzi szám |
| 1. | DE ATC Karcagi Kutatóintézet parkja | 01098 |

(2) T3 típusú védelem (helyi természeti érték védelme) alá esik az alábbi természeti képződmény:

|  |  |  |
| --- | --- | --- |
| Sorszám | A létesítmény megnevezése | helyrajzi szám |
| 1. | a Déli temetőben táblával megjelölt törpemandulás cserje | 4807 |
| 2. | az Északi temetőben táblával megjelölt mezei szilfa | 2366 |
| 3. | a Szentannai Sámuel utcában található, az utca két oldalán húzódó gesztenye fasor | 4816/2 |

1. Hatályon kívül helyezte a Karcag Városi Önkormányzat Képviselő-testületének 9/2018.(III. 29.) rendelet 35. §. a) pontja [↑](#footnote-ref-1)
2. Módosította a Karcag Városi Önkormányzat Képviselő-testületének 9/2018.(III. 29.) rendelet 34. §. a) pontja [↑](#footnote-ref-2)
3. Módosította a Karcag Városi Önkormányzat Képviselő-testületének 9/2018.(III. 29.) rendelet 34. §. b) pontja [↑](#footnote-ref-3)
4. Hatályon kívül helyezte a Karcag Városi Önkormányzat Képviselő-testületének 9/2018.(III. 29.) rendelet 35. §. b) pontja [↑](#footnote-ref-4)
5. Módosította a 16/2019. (VI. 28.) Karcag Városi Önkormányzat Képviselő-testületének önkormányzati rendelete 8. § (1) bekezdése. [↑](#footnote-ref-5)
6. Módosította a 16/2019. (VI. 28.) Karcag Városi Önkormányzat Képviselő-testületének önkormányzati rendelete 8. § (2) bekezdése. [↑](#footnote-ref-6)
7. Hatályon kívül helyezte a Karcag Városi Önkormányzat Képviselő-testületének 9/2018.(III. 29.) rendelet 35. §. d) pontja [↑](#footnote-ref-7)
8. Hatályon kívül helyezte a Karcag Városi Önkormányzat Képviselő-testületének 9/2018.(III. 29.) rendelet 35. §. d) pontja [↑](#footnote-ref-8)
9. Hatályon kívül helyezte a Karcag Városi Önkormányzat Képviselő-testületének 9/2018.(III. 29.) rendelet 35. §. d) pontja [↑](#footnote-ref-9)
10. Hatályon kívül helyezte a Karcag Városi Önkormányzat Képviselő-testületének 9/2018.(III. 29.) rendelet 35. §. d) pontja [↑](#footnote-ref-10)
11. Hatályon kívül helyezte a Karcag Városi Önkormányzat Képviselő-testületének 9/2018.(III. 29.) rendelet 35. §. d) pontja [↑](#footnote-ref-11)
12. Hatályon kívül helyezte a Karcag Városi Önkormányzat Képviselő-testületének 9/2018.(III. 29.) rendelet 35. §. d) pontja [↑](#footnote-ref-12)
13. Módosította a Karcag Városi Önkormányzat Képviselő-testületének 9/2018.(III. 29.) rendelet 35. §. e) pontja [↑](#footnote-ref-13)
14. Hatályon kívül helyezte a Karcag Városi Önkormányzat Képviselő-testületének 9/2018.(III. 29.) rendelet 35. §. f) pontja [↑](#footnote-ref-14)
15. Módosította a Karcag Városi Önkormányzat Képviselő-testületének 9/2018.(III. 29.) rendelet 35. §. g) pontja [↑](#footnote-ref-15)
16. Hatályon kívül helyezte a Karcag Városi Önkormányzat Képviselő-testületének 9/2018.(III. 29.) rendelet 35. §. h) pontja [↑](#footnote-ref-16)